סיאגה, שאחז גם בתיק האוצר, פעל לשיקום מעמדה של מדינתו מול קרן המטבע הבינלאומית, שסירבה לתת אשראי לקודמו ופתח את האי להשקעות זרות, בעיקר אמריקאיות. ב-1983 החליט סיאגה שכוחות צבא ג'מייקנים ישתתפו לצד ארצות הברית ובעלות בריתה בפלישה האמריקאית לגרנדה, דבר שספג ביקורת מבית. בספטמבר 1988 התמודד עם נזקי הוריקן גילברט שהכה באי וזרע הרס רב. טיפול הממשלה בנזקים נחשב ככושל והוביל, יחד עם אכזבה מכישלון הממשלה בהנבת ערך למשקיעים הזרים, לכישלון בבחירות 1989, בהן עלה שנית יריבו מייקל מנלי לשלטון עם 75% מקולות המצביעים.